b"\n_START_ARTICLE_\nIppolito Caffi\n_START_PARAGRAPH_\nIppolito Caffi (1809-1866) oli italialainen taidemaalari, joka maalasi ennen kaikkea arkkitehtonisia aiheita, merimaisemia ja kaupunkeja kuvaavia veduta-maalauksia.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nIppolito Caffi syntyi Bellunossa. H\xc3\xa4n maalasi varhaisimmat teoksensa Venetsian Kuvataideakatemiassa. Vuoteen 1830 menness\xc3\xa4 h\xc3\xa4n oli voittanut akatemiassa palkintoja veduta -maalauksistaan. My\xc3\xb6hemmin h\xc3\xa4n muutti Roomaan, jossa h\xc3\xa4n saavutti mainetta taidokkaalla perspektiivitutkielmillaan sek\xc3\xa4 Rooman arkeologian tarkalla tutkimisella. Vuonna 1843 h\xc3\xa4n vieraili Kreikassa ja Orientissa (Ateena, Konstantinopoli, Syyria, Egypti, Malta). _NEWLINE_H\xc3\xa4nen ensimm\xc3\xa4inen suurta suosiota her\xc3\xa4tt\xc3\xa4nyt teoksensa oli Venetsian karnevaalit. Teos oli esill\xc3\xa4 Pariisissa vuonna 1846, ja se her\xc3\xa4tti ihastusta loistavalla valon kuvaamisella. Muita teoksia ovat mm. N\xc3\xa4kym\xc3\xa4 Rooman Monte Mariolta, Suezin kannas, ja L\xc3\xa4hikuva Rooman karnevaalista. _NEWLINE_H\xc3\xa4n liittyi vallankumousliikkeeseen Venetsiassa vuonna 1848 ja joutui vet\xc3\xa4ytym\xc3\xa4\xc3\xa4n Piemonteen. H\xc3\xa4nen tavoitteenaan oli maalata Italian merivoimien ensimm\xc3\xa4inen taistelu, mutta it\xc3\xa4valtalais-venetsialainen laivasto tuhosi Re d' Italia -aluksen, jolla h\xc3\xa4n matkusti 20. hein\xc3\xa4kuuta 1866 Lissan taistelussa. Caffi hukkui yhdess\xc3\xa4 toveriensa kanssa.\n_START_SECTION_\nN\xc3\xa4yttelyit\xc3\xa4\n_START_PARAGRAPH_\nVuonna 2005-2006 pidettiin Ippolito Caffi -n\xc3\xa4yttely h\xc3\xa4nen kotikaupungissaan Bellunossa Kev\xc3\xa4\xc3\xa4ll\xc3\xa4 2018 h\xc3\xa4nen t\xc3\xb6it\xc3\xa4\xc3\xa4n oli esill\xc3\xa4 Sinebrychoffin taidemuseossa Italian ja Orientin lumo - Ippolito Caffi -n\xc3\xa4yttelyss\xc3\xa4."